CELEX: 62012CA0284
Language: lt
Date: 2013-11-21 00:00:00
Title: Byla C-284/12: 2013 m. lapkričio 21 d. Teisingumo Teismo (antroji kolegija) sprendimas byloje ( Oberlandesgericht Koblenz (Vokietija) prašymas priimti prejudicinį sprendimą) Deutsche Lufthansa AG prieš Flughafen Frankfurt Hahn GmbH (Valstybės pagalba — SESV 107 ir 108 straipsniai — Pranašumai, kuriuos oro uostą eksploatuojanti valstybinė įmonė suteikė pigių skrydžių bendrovei — Sprendimas pradėti formalią šios priemonės tyrimo procedūrą — Valstybių narių teismų pareiga atsižvelgti į šiame sprendime atliktą Komisijos vertinimą dėl pagalbos suteikimo)

8.2.2014   
            
            
               LT
            
            
               Europos Sąjungos oficialusis leidinys
            
            
               C 39/5
            
         2013 m. lapkričio 21 d. Teisingumo Teismo (antroji kolegija) sprendimas byloje (Oberlandesgericht Koblenz (Vokietija) prašymas priimti prejudicinį sprendimą) Deutsche Lufthansa AG prieš Flughafen Frankfurt Hahn GmbH
   
   (Byla C-284/12) (1)
   
   (Valstybės pagalba - SESV 107 ir 108 straipsniai - Pranašumai, kuriuos oro uostą eksploatuojanti valstybinė įmonė suteikė pigių skrydžių bendrovei - Sprendimas pradėti formalią šios priemonės tyrimo procedūrą - Valstybių narių teismų pareiga atsižvelgti į šiame sprendime atliktą Komisijos vertinimą dėl pagalbos suteikimo)
   2014/C 39/08
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Oberlandesgericht Koblenz
   
   
      Šalys pagrindinėje byloje
   
   
      Ieškovė: Deutsche Lufthansa AG
   
   
      Atsakovė: Flughafen Frankfurt Hahn GmbH
   
   
      Dalyvaujant: Ryanair Ltd
   
   
      Dalykas
   
   Prašymas priimti prejudicinį sprendimą — Oberlandesgericht Koblenz — SESV 107 straipsnio 1 dalies ir 108 straipsnio 3 dalies, taip pat 2006 m. lapkričio 16 d. Komisijos direktyvos 2006/111/EB dėl finansinių santykių tarp valstybių narių ir valstybės įmonių skaidrumo ir dėl finansinio skaidrumo tam tikrose įmonėse (OL L 318, p. 17) 2 straipsnio b punkto i papunkčio išaiškinimas — Valstybės pagalba — Oro uostą eksploatuojančios valstybės įmonės pigių skrydžių oro bendrovei suteikiami pranašumai — Komisijos sprendimas pradėti formalią šios pagalbos tyrimo procedūrą — Numanoma valstybių narių teismų pareiga atsižvelgti į Komisijos vertinimą dėl šios pagalbos selektyvaus pobūdžio.
   
      Rezoliucinė dalis
   
   Kai taikydama SESV 108 straipsnio 3 dalį Komisija yra pradėjusi šio straipsnio 2 dalyje numatytą formalią tyrimo procedūrą dėl įgyvendinamos priemonės, apie kurią nebuvo pranešta, ieškinį dėl šios priemonės nutraukimo ir jau išmokėtų sumų susigrąžinimo nagrinėjantis nacionalinis teismas privalo imtis visų būtinų priemonių, kad būtų atsižvelgta į galimą pareigos sustabdyti minėtos priemonės įgyvendinimą pažeidimą.
   Šiuo tikslu nacionalinis teismas gali nuspręsti sustabdyti aptariamos priemonės įgyvendinimą ir nurodyti susigrąžinti jau pervestas sumas. Jis taip pat gali nuspręsti nurodyti taikyti laikinąsias apsaugos priemones, siekdamas, pirma, apsaugoti atitinkamų šalių interesus ir, antra, užtikrinti Europos Komisijos sprendimo pradėti formalią tyrimo procedūrą veiksmingumą.
   Jei nacionaliniam teismui kyla abejonių dėl to, ar aptariama priemonė yra valstybės pagalba pagal SESV 107 straipsnio 1 dalį, arba dėl sprendimo pradėti formalią tyrimo procedūrą teisėtumo ar aiškinimo, jis, pirma, gali prašyti Europos Komisijos paaiškinimų ir, antra, remdamasis SESV 267 straipsnio antra ir trečia pastraipomis gali arba turi pateikti Europos Sąjungos Teisingumo Teismui prejudicinį klausimą.
   
      (1)  OL C 273, 2012 9 8.